Arteria cerebri anterior
Arteria cerebri anterior sive arteria cerebralis anterior seu arteria pericallosa (in animalibus arteria cerebri rostralis appellata), abbreviatura ACA, est una trium praecipuarum arteriarum utriusque lateris cerebri, quae profluit ex arteria carotide interna formatque, una cum arteria communicante anteriore (ACoA), circuli arteriosi cerebri partem anteriorem (rostralem). Dividitur arteria in pars proximalis usque ad ACoA abscessum et, postea, pars distalis, quo ACA primum sursum, deinde retrorsum secundum corpus callosum fluit, ramos et cerebrales et centrales edens. Utraque ACA loborum et frontalis et parietalis sanguine arteriali providet. Quaedam ACA cursūs variantes descriptae sunt, cum significantia operationum neurochirurgicorum. Accessoria arteria cerebri anterior (AccACA) est ramulus rarus ex ACoA oriens. Aneurysmata, ut in aliis cerebri arteriis circum circulum arteriosum, interdum occurrant.